10/2019 (III.14.) sz. Elnökségi Határozat

A Braille-bizottság előterjesztése alapján, az elnökség elfogadta az irodalmi Braille-írásban használatos 8 számítástechnikai jelet az egységes Braille-karakterkészlet használata érdekében.

Az érintett 8 darab jel és a Braille-kódjuk:

A hatpontos pontírás számítástechnikai jelei

Egy soron belül a tagolás:

1. a jel (a sorok olvasásakor nem mindig olvassa fel a Jaws, rá kell állni kurzorral a jelre, akkor hallható, hogy melyik jel az)

2. a jel neve szavakkal megfogalmazva

3. zárójelben a Braille-karakter pontszáma

1. # - kettős kereszt (1, 2, 3, 4, 5, 6 vagyis a hat pont)

2. $ - dollárjel (5 és 1, 4, 5 vagyis ötös pont és d betű)

3. & - and vagy et jele (5 és 1, 2, 3, 4, 6 vagyis ötös pont és q betű)

4. \ - fordított per, backslash (5 és 1, 6 vagyis ötös pont és é betű)

5. ` - hangsúlyjel, accent (5 és 1, 4 vagyis ötös pont és a "c" betű)

6. ^ -fölfelé nyíl (5 és 1, 2, 4 vagyis ötös pont és f betű)

7. | - függőleges vonal (5 és 1, 2, 4, 5 vagyis ötös pont és "g" betű)

8. ~ - hullámvonal, tilde (5 és 2, 3, 4, 5 vagyis ötös pont és t betű)

A határozatot támogatta 6 elnökségi tag

A határozatot ellenezte -

Tartózkodott -

2019. március 14.

3/2016. (I.19.) sz. Elnökségi Határozat

Az MVGYOSZ Elnöksége a Braille-pontírás szabályainak módosítását a Braille-bizottság javaslatára elfogadja az alábbiak szerint:

Kiemelő jel:

Annak jelzésére szolgál, hogy a síkírású szövegben az adott rész a normál betűstílustól eltérő módon (félkövér, dőlt, aláhúzott stb.) betűstílussal van kiemelve.

A nyitó kiemelő jel pontszáma: 356

A záró kiemelő jel pontszáma: 236

Mindkét jel szóköz nélkül kapcsolódik a kiemelt szöveghez.

Szögletes zárójel:

A nyitó szögletes zárójel pontszáma: 46 és 2346

A záró szögletes zárójel pontszáma: 46 és 1356

Mindkét jel szóköz nélkül kapcsolódik a közbezárt szöveghez.

Kapcsos zárójel:

A nyitó kapcsos zárójel pontszáma: 5 és 2346

A záró kapcsos zárójel pontszáma: 5 és 1356

Mindkét jel szóköz nélkül kapcsolódik a közbezárt szöveghez.

Ily módon a zárójelek egy egységes rendszert alkotnak. A kerek zárójel, mint egy ablakos jel jelenti az alapot. A szögletes zárójel abban különbözik a kerek zárójeltől, hogy a 46 pontok kerülnek elé. A kapcsos zárójel pedig abban, hogy az ötös pont kerül elé.

Mindhárom zárójelet lehet használni szövegek és matematikai kifejezések átírásakor.

Indokolás:

A számítógépes nyomtatás elterjedésével egyre több hiba kerül a szövegekbe. Ezeket a hibákat azok a speciális eltérések okozták, amelyet a számítógépes programok és az azokat kezelő személyek nem ismertek kellő mélységben. De az integrációban tanulók és a velük foglalkozók is gyakran értetlenül álltak a síkírástól eltérő Braille sajátosságokkal szemben. Ezért a hibák kiküszöbölése céljából, egyfajta problémakezelésképpen, a modern kor követelményeit figyelembe véve egységesíteni kell, ezzel egyidejűleg egyszerűsíteni és a síkírás gyakorlatához igazítani.

Felhatalmazás: -

Felelős:

Határidő:

A határozatot támogatta: 6 elnökségi tag (jelenlévők egyhangúlag)

A határozatot ellenezte: -

Tartózkodott: -

57/2013. (X.1.) sz. Elnökségi Határozat

Az OE a Braille-bizottság kis rövidírással kapcsolatos módosítási javaslatait támogatja.

A hatályba lépés határideje: 2014. január 1.

A kisrövid-írással kapcsolatos módosításokat közzé kell tenni a Vakok Világában, valamint más fórumokon, és 10-10 példányban meg kell küldeni a megyei tagegyesületeknek, a rehabilitációs központoknak, a Vakok Általános Iskolájának, a Gyengénlátók Általános Iskolájának, az ELTE Bárczi Gusztáv Gyógypedagógiai Karának. A korábbi, a 28/2012. (II.21.) sz. határozat által elfogadott teljes írással kapcsolatos változtatásokra újra fel kell hívni a figyelmet.

Az OE javaslatot tesz arra, hogy a Braille-bizottság által előterjesztett módosítási javaslatokat ezt követően az elnökség tagjai igény szerint Braille-írásban is kapják meg.

Felhatalmazott: -

Felelős: -

Határidő: -

A határozatot támogatta: 5 elnökségi tag (a jelenlévők egyhangúlag)

A határozatot ellenezte: -

Tartózkodott: -

Magyar pontírás - kis rövidírás

(2013. október 1.)

1. A síkírásban használt pontot mindenhol a hármas ponttal adjuk vissza.

2. Az aposztróf jele: 6 és 3.

3. A paragrafusjel: 3, 4, 5, 6 és 1, 2, 3, 6 pontok.

4. A jövőben egyféle gondolatjelet használunk. A gondolatjel pontszáma: 3, 6.

5. Az Euró jele: 5, 6 és e betű.

6. Kerek zárójelek: nyitó: 2, 3, 4, 6

záró: 1, 3, 5, 6

7. Nem szükséges a belső kerek zárójelek használata.

8. A kis rövidírásban továbbra sem használjuk a nagybetűjelet. Betűszó esetén a szó előtt a nagybetűjel egyszeri használatával kell jelezni, hogy a szó minden betűje nagy.

Ha egy kifejezés minden betűje nagy, akkor minden szó előtt egy nagybetűjel szükséges.

9. A Bizottság nem tartja időszerűnek az úgynevezett idegennyelvi-jelző használatát.

10. A síkírásban különleges mellékjelet tartalmazó betűket továbbra is úgy jelezzük, hogy a törzsbetű elé egy ötöspontot teszünk.

11. A magyar ábécében megszűnik az umlautos „a” betű. Az umlautos

„a” betűt az előző határozattal összhangban az 5 és az 1 pontokkal írjuk.

12. Időpontok írására a Bizottság a magyar helyesírás szabályaival összhangban a következőt javasolja: Az óra és a perc közé a hármas pontot írjuk, és a perc előtt nem tesszük ki ismét a számjelet.

13. A síkírásban használt listajel pontírásban a 6 és a 3, 5 pontok.

14. A számítástechnikában használt aláhúzás jele: 6 és 3, 6 pontok.

15. A számítástechnikában használt kukacjel pontszáma: 4, 5.

16. A jövőben öt szóvégi rövidítést következőképpen használunk:

-bl -ból, -ből

-hz -hoz, -hez, -höz

-kt -ként

-rl -ról, -ről

-tl -tól, -től

A kis rövidírás teljes táblázata 2013. október 1-jétől:

7 szóvégi rövidítés:

-b -ban, -ben

-bl -ból, -ből

-hz -hoz, -hez, -höz

-kt -ként

-rl -ról, -ről

-tl -tól, -től

-v -val, -vel

16 egyjelű szórövidítés:

cs csak

d de

é és

h hogy

i is

í így

k kell

l lesz

m mely

n nem

ó óta

p pedig

t tehát

u után

ú úgy

v van

21 kétjelű szórövidítés:

ai anynyi

bg boldog

ei enynyi

gd gond

gg függ

gys gyors

ks keres

md mind

mt mint

og ország

os olvas

öe öszsze

pt pont

pz pénz

rd rövid

rr forr

szd szabad

tcs tanács

ts teljes

vg világ

vt volt

A határozott névelők:

Az "a" névelő: vessző

A "az" névelő: pont

28/2012. (II. 21.) sz. Elnökségi Határozat

Az OE elfogadja a Braille-bizottság javaslatát a teljes magyar pontírás korszerűsített szabály-és jelrendszerének tervezetéről:

1. A magyar helyesírás szabályainak megfelelően a vessző után minden esetben szóközt teszünk.

2. A síkírásban használt pontot mindenhol a hármas ponttal adjuk vissza.

3. Az aposztróf jele: 6 és 3.

4. A paragrafusjel: 3, 4, 5, 6 és 1, 2, 3, 6 pontok.

5. A jövőben egyféle gondolatjelet használunk.

A gondolatjel pontszáma: 3, 6.

6. Az Euró jele: 5, 6 és e betű.

7. Kerek zárójelek:

nyitó: 2, 3, 4, 6

záró: 1, 3, 5, 6

8. Nem szükséges a belső kerek zárójelek használata.

9. Minden esetben, amikor a magyar helyesírás szabályai szerint szükséges, nagybetűjelet kell pontírásban használni.

Betűszó esetén a szó előtt a nagybetűjel duplázásával kell jelezni, hogy a szó minden betűje nagy.

10. A Bizottság nem tartja időszerűnek az Ăşgynevezett idegennyelvi-jelző használatát.

11. A síkírásban különleges mellékjelet tartalmazó betűket továbbra is Ăşgy jelezzük, hogy a törzsbetű elé egy ötöspontot teszünk.

12. A magyar ábécében megszűnik az umlautos a betű. Az umlautos a betűt az előző határozattal összhangban az 5 és az 1 pontokkal írjuk.

13. Időpontok írására a Bizottság a magyar helyesírás szabályaival összhangban a következőt javasolja:

Az óra és a perc közé a hármas pontot írjuk, és a perc előtt nem tesszük ki ismét a számjelet.

14. A síkírásban használt listajel pontírásban a 6 és a 3, 5 pontok.

15. Az aláhĂşzás jele: 6 és 3, 6 pontok.

16. A kukacjel pontszáma: 4, 5.

Az OE felkéri a Braille-bizottságot a 46 betűs rövidírás, valamint a matematikai jelek  és a Computer-Braille kidolgozására.

Indokolás: -

Felhatalmazás: -

Felelős: A Braille-bizottság soros elnöke

Határidő: -

A határozatot támogatta: 7 elnökségi tag

A határozatot ellenezte: -

Tartózkodott: -

85/2012. (X. 9.) sz.

Elnökségi Határozat

Az elnökség a 28/2012. (II. 21.) sz. Elnökségi Határozat 9. pontját az alábbiak szerint módosítja:

"9. Minden esetben, amikor a magyar helyesírás szabályai szerint szükséges, nagybetűjelet kell pontírásban használni. Betűszó esetén a szó előtt a nagybetűjel duplázásával kell jelezni, hogy a szó minden betűje nagy. Ez nem vonatkozik a gyógyszerkészítmények csomagolásán feltüntetendő Braille feliratokra."

Indok:

Az Európai Szabványügyi Bizottság (Comité Européen de Normalisation: CEN) gyógyszerkészítmények csomagolásán feltüntetendő Braille feliratokra vonatkozó irányelveinek B. melléklete tájékoztató jelleggel szabályozza a Braille írás jellemzőit. A melléklet 1. pontja foglalkozik a Braille karakterkészlettel. A negyedik bekezdés az alábbiakat tartalmazza:

"A nagybetű jelzők használata csak abban az esetben indokolt, ha elkerülhetetlen, például védjegyek. A védjegy szimbólum alkalmazása kerülendő."

Az elnökség ezt a tájékoztató jellegű ajánlást elfogadja és alkalmazásához hozzájárul a gyógyszerkészítmények csomagolásán feltüntetendő Braille feliratok esetében.